Здравейте! 


Става въпрос за български електронен магазин, предлагащ чуждестранни продукти – козметика.


Интересувам се дали е задължително поставянето на етикет/стикер с превод на български (име на продукт, срок на годност, държава на производство и тн) на продуктите (козметика), ако се продават единствено онлайн, а не и офлайн. Знам, че за продажба на такива продукти във физически магазин етикирането е задължително, но не съм сигурна дали е така и за електронните магазини. 


Благодаря предварително! 




Етикиране на български на продуктите в онлайн магазин?
======================================================

 

Здравейте, Тина,


съгласно чл. 9 от Закона за защита на потребителите “търговецът е длъжен да предлага на потребителите стоки с етикети на български език или и на български език, с изключение на случаите, когато информацията по ал. 2 може да бъде предоставена чрез използването на широко разпространени символи, като пиктограми и други знаци, които са лесно разбираеми за потребителите, или чрез използването на наименования за произход на стоките, които са общоизвестни.  

(2) Етикетът задължително съдържа информация за производителя и вносителя, ако стоката е от внос, за вида на стоката, нейните съществени характеристики, срока на годност и условията на съхраняването и и, ако е необходимо, указания за употреба.”  

Посочената разпоредба няма предвидени изключения за електронни магазини. 


Поздрави,  

адв. Николина Митова  

0898 303092


